CELEX: C2007/129/39
Language: mt
Date: 2007-06-09 00:00:00
Title: Kawża T-114/07: Rikors ippreżentat fit- 13 ta' April 2007 — Last Minute Network vs L-UASI — Last Minute Tour (LAST MINUTE TOUR)

9.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 129/22
            
         Rikors ippreżentat fit-13 ta' April 2007 — Last Minute Network vs L-UASI — Last Minute Tour (LAST MINUTE TOUR)
   (Kawża T-114/07)
   (2007/C 129/39)
   Lingwa tal-kawża: L-Ingliż
   Partijiet
   
      Rikorrenti: Last Minute Network Ltd (Londra, Ir-Renju Unit) (rappreżentant: P. Brownlow, solicitor)
   
      Konvenut: L-Uffiċċju għall-Armonizzazzjoni fis-Suq Intern (trade marks u disinni)
   
      Parti oħra fil-proċedimenti quddiem il-Bord ta' l-Appell: Last Minute Tour SpA (Milan, L-Italja)
   Talbiet tar-rikorrenti
   
               —
            
            
               li tiġi annullata d-Deċiżjoni kollha tat-Tieni Bord ta' l-Appell tal-konvenut, l-Uffiċċju għall-Armonizzazzjoni fis-Suq Intern (trade marks u disinni), tat-8 ta' Frar 2007;
            
         
               —
            
            
               li t-trade mark Komunitarja Nru 1 552 231 tiġi ddikjarata invalida fir-rigward tal-klassijiet 39 u 42;
            
         
               —
            
            
               li l-konvenut jiġi ordnat ibati l-ispejjeż.
            
         Motivi u argumenti prinċipali
   
      Trade mark Komunitarja rreġistrata li hija s-suġġett ta' applikazzjoni għal dikjarazzjoni ta' invalidità: Il-marka figurattiva “LAST MINUTE TOUR ”għal prodotti u servizzi fil-klassijiet 16, 39 u 42 — Trade mark Komunitarja Nru 1 552 231
   
      Proprjetarju tat-trade mark Komunitarja: Last Minute Tour SpA
   
      Parti li qed titlob id-dikjarazzjoni ta' invalidità tat-trade mark Komunitarja: ir-rikorrenti
   
      Dritt tat-trademark tal-parti li qed titlob id-dikjarazzjoni ta' invalidità: Il-marka nazzjonali verbali “LASTMINUTE.COM ”li mhijiex irreġistrata, għal servizzi fil-klassijiet 39 u 43
   
      Deċiżjoni tad-diviżjoni tal-kanċellazzjoni: Dikjarazzjoni ta' invalidità tat-trade mark Komunitarja għas-servizzi fil-klassijiet 39 u 42 u ċaħda tat-talba għal dikjarazzjoni ta' invalidità għall-oġġetti fil-klassi 16
   
      Deċiżjoni tal-Bord ta' l-Appell: Annullament tad-deċiżjoni tad-Diviżjoni tal-Kanċellazzjoni u ċaħda għal talba għal dikjarazzjoni ta' invalidità
   
      Eċċezzjonijiet: Ksur ta' l-Artikolu 8(1)(b) u (4) tar-Regolament tal-Kunsill Nru 40/94 inkwantu l-Bord ta' l-Appell iddeċieda b'mod żballjat li t-trade mark li mhijiex irreġistrata tar-rikorrenti ma kinitx tagħtiha d-dritt li tipprojbixxi l-użu fir-Renju Unit tat-trade mark li saret applikazzjoni għaliha u inkwantu l-Bord ta' l-Appell applika b'mod żbaljat it-test sabiex tiġi stabbilita l-probabbiltà ta' konfużjoni.